De har forladt kirken og taget afspærringen med. De har fjernet kirkens tag, så det er kirkens vægge i to meters højde uden døre og vinduer, der står tilbage. Det er disse rester af Maarup Kirke, det nu er muligt at se nærmere på. Kirken bliver pillet ned af sikkerhedsmæssige årsager. Det stiller dermed store krav til publikum om, at de respekterer den opsatte tråd langs kystskrænten. Der har for nyligt været store skred ud for kirken. - Vi har rykket sikkerhedsafspærringerne længere ind, og vi følger løbende nye revnedannelser og bevægelser i jordlagene. Det er lige så sikkert at besøge Maarup Kirke som det altid har været, siger skovrider Jesper Blom-Hansen til tv2nord.dk. I takt med, at skrænten rykkere nærmere, bliver kirkens mure også fjernet. Skov og Naturstyrelsen regner med at kirken er helt væk om 6 til 9 år.

Opsummering:
Resterne af Maarup Kirke er igen åben for publikum. Håndværkerne er færdige med nedrivningsarbejdet i denne omgang.